คณะรัฐมนตรี เตรียมพิจารณาข้อเสนอการแก้ไขปัญหาของสมัชชาคนจน รวมถึงกฎกระทรวงว่าด้วยการยกเว้นภาษีเงินได้บุคคลธรรมดา
คณะรัฐมนตรี เตรียมพิจารณาข้อเสนอการแก้ไขปัญหาของสมัชชาคนจน รวมถึงกฎกระทรวงว่าด้วยการยกเว้นภาษีเงินได้บุคคลธรรมดา การประชุมคณะรัฐมนตรีวันนี้ 3 ธันวาคม 2562 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระที่น่าสนใจ คือ สํานักงานปลัดสํานักนายกรัฐมนตรี เสนอการแก้ไขปัญหาของสมัชชาคนจน คณะกรรมการยุทธศาสตร์ชาติ เสนอการขับเคลื่อนยุทธศาสตร์ชาติสู่การปฏิบัติกระทรวงยุติธรรม เสนอร่างกฎกระทรวงกำหนดประเภท ขนิด และขนาดของเครื่องพันธนาการที่ใช้แก่เด็กและเยาวชน  ร่างกฎกระทรวงกำหนดประโชน์ของนักโทษเด็ดขาด และเงื่อนไขที่นักโทษเด็ดขาด ซึ่งได้รับการลดวันต้องโทษจำคุกหรือการพักการลงโทษ และได้รับการปล่อยตัวต้องปฏิบัติ  ร่างกฎกระทรวง ว่าด้วยการกำหนดคดีพิเศษเพิ่มเติม ตามกฎหมายว่าด้วยการสอบสวนคดีพิเศษ  การระงับโครงการพัฒนาทางเลือก เพื่อปลูกพืชทดแทนพืชเสพติด หมู่บ้านอุดมไซ เมืองเวียงทอง แขวงบอลิคำไซ สปป.ลาว ปีงบประมาณ พ.ศ.2562กระทรวงการคลัง เสนอร่างกฎกระทรวงออกตามความในประมวลรัษฎากร ว่าด้วยการยกเว้นภาษีเงินได้บุคคลธรรมดา สำหรับเงินสนับสนุนและเงินชดเชยตามมาตรการส่งเสริมการท่องเที่ยวในประเทศ "ชิมช้อปใช้" ภายใต้มาตรการกระตุ้นเศรษฐกิจ ปี 2562  เสนอร่างพระราชกฤษฎีกาและร่างกฎกระทรวงที่ต้องจัดทำตามพระราชบัญญัติภาษีที่ดินและสิ่งปลูกสร้าง พ.ศ. 2562 จำนวน 3 ฉบับกระทรวงเกษตรและสหกรณ์ เสนอร่างกฎกระทรวงกำหนดให้แม่น้ำเจ้าพระยาเป็นทางน้ำชลประทาน ที่จะเรียกเก็บค่าชลประทาน  เสนอแผนยุทธศาสตร์ยางพาราระยะ 20 ปี พ.ศ. 2560-2579 ขออนุมัติวงเงินราคากลางและเพิ่มวงเงินก่อหนี้ผูกพัน รวมถึงขยายระยะเวลาก่อหนี้ผูกพันข้ามปีงบประมาณ รายการทำนบดินหัวงานและอาคารประกอบ โครงการอ่างเก็บน้ำห้วยแม่สลิด จังหวัดตากกระทรวงมหาดไทย เสนอขออนุมัติขยายระยะเวลาดำเนินการให้ความช่วยเหลือเยียวยาผู้ประสบภัยพิบัติ ครัวเรือนละ 5,000 บาท ตามมติคณะรัฐมนตรี เมื่อวันที่ 24 กันยายน และ วันที่ 7 ตุลาคม 2562